தமிழகத்தின் கல்லூரிகளில் உள்ள கணினிகளைச் சென்று பார்த்தாலே போதும்; எந்தெந்த கேம்கள் மார்க்கெட்டில் உள்ளன என்பதைத் தெரிந்துகொண்டுவிடலாம். போலவே ஆயிரக்கணக்கில் விற்கும் ஒரிஜினல் கேம்களும் இப்போதெல்லாம் ஐம்பது ரூபாய்க்கே திருட்டு டிவிடியில் கிடைக்கவும் ஆரம்பித்துவிட்டன. டாரண்ட்களாலும் கேம்கள் வேகமாகப் பரவுகின்றன. மொத்தத்தில் இன்றைய இளைய தலைமுறையின் தவிர்க்க முடியாத ஒரு பொழுதுபோக்காக கேம்கள் மாறிப் பலகாலம் ஆகிறது. இணையம், chat, ஃபேஸ்புக், ட்விட்டர் ஆகியவைகளைவிடவும் கேம்களைப் பற்றித் தெரிந்தவன் இவைகளை விளையாடித் தீர்ப்பதையே விரும்புகிறான் என்பதும் எல்லோராலும் ஏற்றுக்கொள்ளப்பட்ட உண்மை.